CELEX: 62014CN0085
Language: hr
Date: 2014-02-18 00:00:00
Title: Predmet C-85/14: Zahtjev za prethodnu odluku koji je uputio College van Beroep voor het Bedrijfsleven (Nizozemska) 18. veljače 2014. – KPN BV protiv Autoriteit Consument en Markt (ACM), druge stranke u postupku: UPC Nederland BV i dr.

19.5.2014   
            
            
               HR
            
            
               Službeni list Europske unije
            
            
               C 151/11
            
         Zahtjev za prethodnu odluku koji je uputio College van Beroep voor het Bedrijfsleven (Nizozemska) 18. veljače 2014. – KPN BV protiv Autoriteit Consument en Markt (ACM), druge stranke u postupku: UPC Nederland BV i dr.
   (Predmet C-85/14)
   2014/C 151/14
   Jezik postupka: nizozemski
   
      Sud koji je uputio zahtjev
   
   College van Beroep voor het Bedrijfsleven
   
      Stranke glavnog postupka
   
   
      Tužitelj: KPN BV
   
      Tuženik: Autoriteit Consument en Markt (ACM)
   
      Druge stranke u postupku: UPC Nederland BV, UPC Nederland Business BV, Tele2 Nederland BV, BT Nederland BV
   
      Prethodna pitanja
   
   
               1.
            
            
               Dozvoljava li čl. 28. Direktive o univerzalnoj usluzi (1) reguliranje naknada, a da analiza tržišta nije pokazala da stranka u vezi s reguliranom uslugom ima više nego značajnu tržišnu moć, dok je bez daljnjega tehnički moguć prekogranični pristup nezemljopisnim brojevima i dok je jedina zapreka pristupu tim brojevima to što se primjenjuju naknade zbog kojih je poziv upućen nezemljopisnom broju skuplji nego poziv upućen zemljopisnom broju?
            
         
               2.
            
            
               Ukoliko je odgovor na prvo pitanje potvrdan, dem College-u se nameću sljedeća dva pitanja:
               
                           a)
                        
                        
                           Vrijedi li ovlaštenje za reguliranje naknada i onda kada je utjecaj viših naknada na količinu poziva na nezemljopisne brojeve samo ograničen?
                        
                     
                           b)
                        
                        
                           U kojoj mjeri nacionalni sud raspolaže marginom prosudbe pri procjeni je li tarifna mjera iz čl. 28. Direktive o univerzalnoj usluzi naknade pretjerani teret za pružatelja usluge, imajući u vidu ciljeve koji se njome žele postići?
                        
                     
         
               3.
            
            
               Ostavlja li čl. 28. st. 1. Direktive o univerzalnoj usluzi otvorenom mogućnost da mjere navedene u toj odredbi usvoji neko drugo nadležno tijelo različito od onog državnog regulatornog tijela koje ima ovlaštenje iz čl. 13. st. 1. Direktive o pristupu (2) te da ovo potonje tijelo ima samo ovlaštenje provesti te mjere?
            
         
      (1)  Direktiva 2002/22/EZ Europskog parlamenta i Vijeća od 7. ožujka 2002. o univerzalnoj usluzi i pravima korisnika u vezi s elektroničkim komunikacijskim mrežama i uslugama (SL L 108, str. 51.) (SL, posebno izdanje na hrvatskom jeziku, poglavlje 13., svezak 50., str. 3.)
   
      (2)  Direktiva 2002/19/EZ Europskog parlamenta i Vijeća od 7. ožujka 2002. o pristupu i međusobnom povezivanju elektroničkih komunikacijskih mreža i pripadajuće opreme (SL L 108, str. 7.) (SL, posebno izdanje na hrvatskom jeziku, poglavlje 13., svezak 38., str. 69.)